En 26-årig mand stak omkring midnat sin mor ned med en kniv i deres hjem i Thisted. Den unge mand er derfor sigtet for forsøg på manddrab. Den 55-årige kvinde blev stukket to gange i ryggen og en gang i brystet, men er nu uden for livsfare. Sønnen ønskede ikke at udtale sig i forbindelse med grundlovsforhøret fredag, men accepterede en fire uger lang varetægtsfængsling i surrogat. Derudover er der afsagt en kendelse om mentalundersøgelse af den 26-årige mand.
En ung mand er sigtet for forsøg på manddrab, efter han stak sin mor tre gange med en kniv.